**სპეციფიკაცია**

**სავენტილაციო სისტემა**

სავენტილაციო სისტემა უნდა იყოს, მძლავრი; აუცილებლად უნდა შეიცავდეს როგორც ჰაერის გაწოვის ასევე სუფთა ჰაერის მიწოდების სისტემას; ამასთანავე უნდა შეიცავდეს ჰაერის ნაკადების მარეგულირებლებს როგორც გაწოვის ასევე მიწოდების სისტემაში; ჰაერის მიწოდების ნაკადი უნდა აჭარბებდეს ჰაერის გაწოვის ნაკადს; ჰაერის მიწოდების სისტემა აღჭურვილი უნდა იქნას მოდინებითი სავენტილაციო აგრეგატით და ჩილერით; ჰაერის გამწოვი სისტემა აღჭურვილი უნდა იქნას ინდივიდუალური ამწოვი ძრავებით; თითოეული ძრავის სიმძლავრე გაანგარიშებული უნდა იქნას საქართველოში მოქმედი ნორმატიული დოკუმენტის(დადგენილება №69), ლაბორატორიის სათავსების ფართობების და მომუშავე პერსონალის რაოდენობის მიხედვით; სავენტილაციო სისტემის მიერ უზრუნველყოფილი ჰაერის მოძრაობის სიჩქარე ≈0,2 მ/წმ; სავენტილაციო სისტემის მიერ უზრუნველყოფილი ჰაერის ფარდობითი ტენიანობა ≈40-60%; გაწოვის და მიწოდების წერტილებს შორის მანძილი უნდა იქნას წინასწარ განსაზღვრული და დამტკიცებული სავენტილაციო სისტემის პროექტის მეშვეობით; მილები უნდა იქნეს ანტიკოროზიული, ლოკალურ უბნებზე მჟავების და ტუტეების მიმართ მედეგი მასალისგან დამზადებული; სავენტილაციო აგრეგატი, ჩილერი, გამწოვი ვენტილატორები და მაგისტრალური ჰაერსატარები უნდა განთავსდეს შენობის სახურავზე, ამასთანავე, მაგისტრალური ჰაერსატარები დაცული უნდა იქნას თუნუქის ფურცლისაგან დამზადებული დამცავი პერანგით; სავენტილაციო სისტემა არ უნდა იყოს ინტეგრირებული შენობის საერთო სახანძრო დაკვამლიანების გამტარ სისტემასთან; სავენტილაციო სისტემაში შემავალი, ყველა ვიბრაციაწარმომქმნელი აგრეგატი აღჭურვილი უნდა იქნას ვიბრაციის შთანთქმელი მოწყობილობით.